CELEX: 32013D0263
Language: sk
Date: 2013-05-13 00:00:00
Title: 2013/263/EÚ: Rozhodnutie Rady z  13. mája 2013 o podpise Dohody medzi Európskou úniou a Ruskou federáciou o drogových prekurzoroch v mene Európskej únie

6.6.2013   
            
            
               SK
            
            
               Úradný vestník Európskej únie
            
            
               L 154/5
            
         ROZHODNUTIE RADY
   z 13. mája 2013
   o podpise Dohody medzi Európskou úniou a Ruskou federáciou o drogových prekurzoroch v mene Európskej únie
   (2013/263/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 5,
   so zreteľom na návrh Európskej komisie,
   keďže:
   
               (1)
            
            
               Európska únia a Ruská federácia by mali posilniť vzájomnú spoluprácu v záujme zamedzenia zneužívaniu drogových prekurzorov zo zákonného obchodu a boja proti nezákonnej výrobe omamných a psychotropných látok.
            
         
               (2)
            
            
               Rada 23. marca 2009 poverila Komisiu začať rokovania s Ruskou federáciou o Dohode medzi Európskou úniou a Ruskou federáciou o drogových prekurzoroch (ďalej len „dohoda“). Komisia viedla rokovania v rámci smerníc na rokovania prijatých Radou a boli úspešne uzavreté.
            
         
               (3)
            
            
               Dohoda by mala zabezpečiť úplné dodržiavanie základných práv, predovšetkým vysokú úroveň ochrany pri spracúvaní a postupovaní osobných údajov medzi stranami dohody.
            
         
               (4)
            
            
               Dohoda by sa mala podpísať v mene Európskej únie s výhradou jej uzavretia,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Ruskou federáciou o drogových prekurzoroch (ďalej len „dohoda“) s výhradou jej uzavretia (1).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Komisia, ktorej pomáhajú zástupcovia členských štátov, zastupuje Úniu v spoločnej skupine odborníkov pre dohľad zriadenej podľa článku 9 dohody.
   Toto rozhodnutie nadobúda účinnosť dňom jeho prijatia.
   
      V Bruseli 13. mája 2013
      
         
            Za Radu
         
         
            predseda
         
         S. COVENEY
      
   
   
      (1)  Text dohody sa uverejní spolu s rozhodnutím o uzavretí dohody.